APSTIPRINĀTS

ar VAS “Latvijas dzelzceļš”

Valdes priekšsēdētāja

02.10.2025.

rīkojumu Nr.D-1.14/155-2025

Veikt Publiskās lietošanas dzelzceļa infrastruktūras ekspluatācijas noteikumos (turpmāk – Noteikumi), apstiprināti ar 28.12.2023. rīkojumu Nr. D-1.14/94-2023, šādus grozījumus:

1. Noteikumu **253.13. apakšpunktu** izteikt jaunā redakcijā:

“253.13. tukšu segto vagonu, kam ir atvērtas vai ar durvju aizliktni nenoslēgtas durvis; vagonam ar noņemamu jumtu trūkst vai bojāti jumta fiksācijas mehānismi;”

1. Noteikumu 253. punktu papildināt ar **253.15., 253.16., 253.17., 253.18, 253.19., 253.20. apakšpunktiem** šādā redakcijā:

“253.15. kravas vagonu ar riteņpārim, kuriem ir šādi bojājumi:

* izberzums ass vidējā daļā, kas dziļāks par 2,5 mm (5 mm pa ass diametru);
* kontakta pēdas ar elektrodu vai elektrometināšanas vadu jebkurā ass vai riteņa daļā;
* virspusējs nošķēlums riteņa loka ārējā šķautnē, kas dziļāks par 10 mm (pa riteņa rādiusu), vai arī riteņa loka atlikušās daļas platums nošķēluma vietā ir mazāks par 120 mm, vai bojājuma vietā, neatkarīgi no nošķēluma izmēra, ir plaisas, kas iet metāla dziļumā;

253.16. vagonu, kuram ir bukses mezgla gultņa bojājums vai gala stiprinājuma atslābums;

253.17. vagonu, kuram ir vagona rāmja sija ar lūzumu vai plaisu, vai ratiņu lieto detaļa (sānu rāmis, virsatsperu sija) ar plaisu vai liešanas defektu, kas var izraisīt detaļas lūzumu vagona ekspluatācijas laikā;

253.18. vagonu ar autosakabes ierīču detaļu, kurā ir nodilums vai cits bojājums ar kuru ir iespējama pašatkabināšanās;

253.19. vagonu ar virsbūves sašķiebi, kas lielāka par 75 mm;

253.20. vagonu, kuram ir virsbūves paplašinājums, kas lielāks par 75 mm uz vienu pusi.”

1. Noteikumus papildināt ar **254.1 punktu** jaunā redakcijā:

“254.1 Kravas vilcienos ritekļu skaitam ar izslēgtām bremzēm vienā grupā nedrīkst pārsniegt astoņas asis, bet pirms vilciena pēdējiem diviem ritekļiem – ne vairāk par četrām asīm. Pēdējiem diviem ritekļiem vilcienā jābūt ar ieslēgtām un darbderīgām automātiskajām bremzēm.”

Valdes priekšsēdētājs Artis Grinbergs